Eilset naistepäeva tähistati loomulikult ka muusik Tanel Padari perekonnas ning armastatud rokkar otsustas tähtsa sündmuse puhul teha ka Instagrami ühe postituse, millest lausa hõngub pulmafoto tunnet.
Armastust täis fotole, kus Padar on ülikonnas ja tema kihlatu Lauren Villmann heledas toonis rõivas, on pandud lihtsalt pealkirjaks "Naine" ning juurde lisatud punane süda.
Arvatavasti on pilt tehtud kaks aastat tagasi, kui Tanel ja Lauren käisid koos Eesti Rahva Muuseumis peetud presidendivastuvõtul.
Hiljuti tunnistas Padar, et tema ja Villmann plaanisid esialgu abielluda möödunud suvel, kuid augustis sündis paari esimene laps Linda. “Pulmakuupäev läks mööda. Meil oli see eelmiseks suveks pandud, aga siis tulid teised plaanid ja nüüd ootame, et uus maailmakodanik saaks jalad alla ja meil lilleneiuks ka tulla,” paljastas Tanel.